Hann segir saksóknaraembættið ekki hafa vera andsnúið því að mál Jóns Ásgeirs og Tryggva fengi efnislega meðferð hérlendis m.t.t. til dóms MDE sem gekk árið 2017 , en að engin stoð væri fyrir því í lögum . „ Hann segir að „ hinn æskilegi réttur “ sé að ef að menn fái dóm fyrir MDE um að mannréttindi þeirra hafi verið brotin , sé einhver leið til að endurskoða dómana . Á þeim forsendum er ekkert óeðlilegt við þessa meðferð , “ segir Helgi Magnús og bætir við að dómstólar geti ekki gert betur en að fylgja dómafordæmum MDE , eins og þau liggi fyrir hverju sinni . Hvernig eigum við svo í rauninni að fjalla um það , hvaða áhrif þessi dómar ættu að hafa ? Það er ekkert æskilegt að dómskerfið virki þannig að það séu alltaf að breytast einhver fordæmi í Strassborg og við eigum að fara að spóla mörg ár aftur í tímann til þess að leiðrétta eitthvað því að þeir hafi einhverjar nýjar hugmyndir um hvað séu mannréttindi . Ljósmynd / ECHR Hann segir jafnframt að honum þyki MDE ekki vera að gera sér gagn , með því að líta á mannréttindi á jafn afstæðan hátt og raun ber vitni . „ Ég held að það samræmist ekki réttarvitund fólks að mannréttindi séu ekki algild , heldur að breytast eftir einhverjum hugmyndum lögfræðinga í Strassborg .